Page:Beowulf (Wyatt).djvu/43

Rh

þā sēlestan,snotere ceorlas, þēoden Hrōðgār,þæt ic þē sōhte, forþan hīe mægenes cræftmīn[n]e cūþon; selfe ofersāwon,ðā ic of searwum cwōm, fāh from fēondum,þǣr ic fīfe geband, ȳðde eotena cyn,ond on ȳðum slōg niceras nihtes,nearo-þearfe drēah, wræc *Wedera nīð(wēan āhsodon), forgrand gramum;ond nū wið Grendel sceal, wið þām āglǣcan,āna gehēgan ðing wið þyrse.Ic þē nū ðā, brego Beorht-Dena,biddan wille, eodor Scyldinga,ānre bēne, þæt ðū mē ne forwyrne,wīgendra hlēo, frēo-wine folca,nū ic þus feorran cōm, þæt ic mōte āna[ond] mīnra eorla gedryht, þes hearda hēap,Heorot fǣlsian. Hæbbe ic ēac geāhsod,þæt se ǣglǣca for his won-hȳdumwǣpna ne rēcceð; ic þæt þonne forhicge,swā mē Higelāc sīe, mīn mon-drihten,mōdes bliðe, þæt ic sweord bereoþðe sīdne scyld, geolo-rand tō gūþe;ac ic mid grāpe sceal fōn wið fēonde,ond ymb feorh sacan lāð wið lāþum;ðǣr gelȳfan sceal Dryhtnes dōmesē þe hine dēað nimeð. Wēn ic þæt hē wille,gif hē wealdan mōt, in þǣm. gūð-seleGēatena lēode }}